OpenLLM-France/wikimedia huggingface dataset:
# Aitona Martin Eta Biok

Aitona Martin eta biok és un curtmetratge dirigit per Pello Varela estrenat el 2004, que es basa en un conte de Bernardo Atxaga. El curtmetratge va ser rodat a Araia, i va ser produït pel Taller de Imagen de Apota d'Araia. Va tenir una calorosa acollida, per l'estil clàssic que el director va introduir en ella. Va rebre bones valoracions i felicitacions per part de grans figures culturals de l'època, així com de Bernardo Atxaga. Igualment, va ser seleccionat en el Certamen de Cine Vasco de Lekeitio, obtenint el segon premi, i va rebre dos dels premis atorgats en el Festival de Gaztebideo de Vitòria.

## Argument

Sebastian és un nen que va a viure al poble dels seus oncles. Allà coneix el seu avi, un home turmentat amb la mort, que ell el denomina Terranova. Al costat del descobriment de la maduresa, Sebastian coneix una noia de la seva edat, i amb ella alguns dels costums bascos encara vius als petits pobles.

## Simbologia

El curtmetratge respecta en tot moment la simbologia original del conte de Bernardo Atxaga: Sugeak txoriari begiratzen dionean (quan la serp mira a l'ocell). Així, el tema de la mort sempre present en el personatge de l'avi, es manifesta en una segona part, amb la introducció dels elements de l'ocell i la serp, que representen la vida i la mort, respectivament. D'aquesta manera, en una escena molt coneguda, l'avi i Sebastián assisteixen a la mort d'un ocell per una serp, i a la dita que quan la mort mira a algú (la serp), aquell (l'ocell) no té sortida i queda hipnotitzat fins al moment final (com quan la serp mira a l'ocell). El símbol de l'ocell i la serp és considerat una de les metàfores més encertades de l'home i la mort, i en aquest cas la mort i l'avi, que ja l'ha mirat, i és conscient d'això, una cosa que li produeix un profund pesar en el curtmetratge de Pello Varela i en el conte de Bernardo Atxaga.

## Premis

* Segon premi en el Certamen de Cine Vasco de Lekeitio (2005).
* Festival Gaztebideo
** Premi a la millor ambientació: Guanyador
** Premi a la pel·lícula amb més valors: Guanyador

## Referències

* ↑ «Aitona Martin Eta Biok». El diario vasco.
# Aitor Ariño Bengoechea

Aitor Ariño Bengoechea (Penarth, País de Gal·les el 5 d'octubre de 1992) és un jugador d'handbol espanyol. Juga en la posició d'extrem esquerre al FC Barcelona de la lliga ASOBAL. Mesura 1,87 metres i pesa 82 kg.
La temporada 2013-2014, va guanyar cinc títols amb el FC Barcelona, en un gran any en què l'equip només no va poder guanyar la Copa d'Europa, i a la Lliga ASOBAL va guanyar tots 30 partits disputats, amb un nou rècord de gols, 1146.

## Referències

* ↑ «Ple de triomfs històric per al Barça d'handbol». Lloc web del FC Barcelona, 23-05-2014. [Consulta: 1r juny 2014].
# Sofia Elionor de Hessen-Darmstadt

Sofia Elionor de Hessen-Darmstadt (en alemany Sophie Eleonore von Hessen-Darmstadt) va néixer a Darmstadt (Alemanya) el 7 de gener de 1634 i va morir a Bingenheim el 7 d'octubre de 1663. Era una noble alemanya de la casa de Hessen, filla de Jordi II (1605-1661) i de Sofia Elionor de Saxònia (1609-1671).

## Matrimoni i fills

El 21 d'abril de 1650 es va casar a Darmstadt amb el seu cosí Guillem Cristòfol de Hessen-Homburg (1625-1681), fill de Frederic I (1585-1638) i de Margarida Elisabet de Leiningen-Westerburg (1604-1667). El matrimoni va tenir dotze fills, tot i que només tres van arribar a l'edat adulta. Sofia Elionor va morir en néixer el darrer fill:
* Frederic, nascut i mort el 1651.
* Cristina Guillemina (1653-1722, casada amb Frederic I de Mecklenburg-Schwerin (1638-1688).
* Leopold Jordi (1654-1675.
* Frederic, nascut mort el 1655.
* Frederic, nascut i mort el 1656.
* Carles Guillem, nascut i mort el 1658.
* Frederic, nascut i mort el 1659.
* Magdalena Sofia (1660-1720, casada amb Guillem Maurici de Solms-Braunfels (1651-1724).
* Frederic Guillem (1662-1663).

## Bibliografia

* Johann I. von Gerning: Die Lahn- und Main-Gegenden von Embs bis Frankfurt S. 148

## Enllaços externs

* http://awt.ancestrylibrary.com
# Baños de Río Tobía

Baños de Río Tobía és un municipi de la Rioja, a la Rioja Alta.

## Personatges il·lustres

* Eduardo Martínez Somalo (1927-): Cardenal i camarlenc papal
* Abel San Martín Campos "Barberito I" (1927-1980): Pilotari campió d'Espanya de mà individual
* Domingo Salazar (1525-1594): Arquebisbe de Manila
* Benet Ignasi de Salazar (1615-1692) Bisbe de Barcelona i President de la Generalitat de Catalunya entre (1689-1692)

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Baños on-line Pàgina personal sobre Baños
* CP San Pelayo Arxivat 2006-05-16 a Wayback Machine. Col·legi públic de Baños
* Baños de Río Tobía Arxivat 2008-05-14 a Wayback Machine. Pàgina personal sobre Baños de Río Tobía
# Neomicina

La neomicina (en anglès:Neomycin) és un antibiòtic aminoglicòsid que es troba en molts medicament d'ús tòpic com cremes, ungüents i gotes pels ulls. Es va descobrir l'any 1949 en el laboratori de Selman Waksman, el qual més tard va rebre el Premi Nobel en fisiologia i medicina el 1951. La neomicina pertany a la classe dels antibiòtics aminoglicòsids que contenen dos o més aminosucres connectats a enllaços glicòsids. Els aminoglicòsids tenne un gran potencial antibacterià.

## Referències

* ↑ «Neomicina». Gran Enciclopèdia Catalana. Barcelona: Grup Enciclopèdia Catalana.
* ↑ Analogue-based Drug Discovery (en anglès). John Wiley & Sons, 2006, p. 507. ISBN 9783527607495.
* ↑ Waksman SA, Lechevalier HA, "Neomycin and process of preparation", US 2799620, emesa 18 July 1957, assignada a Rutgers Research and Educational Foundation
# Akhidjuk

Akhidjuk (Petit Akhi) (mort 1359) fou el malnom d'un emir de nom desconegut que va governar a Tabriz al segle xiv.
Era partidari del cobànida Malik Ashraf que fou derrotat i mort per Djahi Beg, kan mongol de l'Horda d'Or. Djahi va deixar com a governador de Tabriz al seu fill Berdi Beg, però va abandonar la ciutat el 1357 per anar a recollir la successió del pare. Akhidjuk, el càrrec anterior del qual és desconegut, per un mitjà o altre va quedar amb el poder que va estendre a tot l'Azerbaidjan i va enfrontar amb èxit per un temps al sultà djalayírida de Bagdad Uvays (o Uways) fill de Hasan-i Buzurg. Finalment el 1359 Uvays va conquerir Tabriz, i va fer executar a Akhidjuk. En els pocs anys que va governar va mantenir correspondència amb els mamelucs egipcis que li donen el títol de Sub al-asha. Va intentar també fer assassinar Uvays però no ho va aconseguir.

## Referències

* ↑ Batuta, Ibn. Voyages: De La Mecque aux steppes russes (en francès). F. Maspero, 1982, p. 25. ISBN 978-2-7071-1303-0.
* ↑ Studia Iranica (en francès). P. Geuthner, 1972, p. 319.
* ↑ Biografia Universale antica e moderna: ossia storia per alfabeto della vita pubblica e privata di tutte le persone che si distinsero per opere, azioni, talenti, virtù e delitti. Micheli - Montenault (en italià). Missiaglia, 1827, p. 183.
# Altiplans centrals de Sri Lanka

Els Altiplans centrals de Sri Lanka són un conjunt d'àrees naturals de les províncies Central i Sabaragamuwa a Sri Lanka que van ser declarades Patrimoni de la Humanitat per la Unesco el 2010. Aquest va ser el primer lloc del patrimoni mundial de Sri Lanka en ser designat en 22 anys, des que la designació de la Reserva Forestal de Sinharaja el 1988. Originalment presentat per a la seva inscripció com a lloc cultural i natural mixt, el Comitè va reconèixer només els valors naturals de la zona.
Es tracta de selves tropicals, on l'elevació arriba al 2.500 metres sobre el nivell del mar i que alberguen una varietat de mamífers, alguns d'ells endèmics, tals com Trachypithecus vetulus monticola i Loris tardigradus nycticeboides. També habiten aquesta regió diverses espècies endèmiques d'aus.

## Zones

Sota aquesta denominació s'inclouen les següents àrees:
* Parc Nacional de les Planes d'Horton
* Bosc de conservació de Knuckles
* Àrea protegida de Peak Wilderness
* Àrea protegida de Peak Wilderness
* Parc Nacional de les Planes d'Horton
* Bosc de conservació de Knuckles

## Referències

* ↑ Sirimane, Shirajiv. «Central Highlands, a Natural World Heritage». Sunday Observer, 01-08-2010. Arxivat de l'original el 4 d'agost 2010. [Consulta: 1r agost 2010].
* ↑ «Hawai’i and Sri Lanka added to the World Heritage List». IUCN, 31-07-2010. Arxivat de l'original el 7 d'agost 2011. [Consulta: 1r agost 2010].
* ↑ Rodrigo, Malaka. «Lanka’s central highlands win heritage battle». The Sunday Times, 08-08-2010. [Consulta: 8 agost 2010].
* ↑ Altiplans centrals de Sri Lanka; perfil a la UNESCO
# Alfie Allen

Alfie Evan Allen (Hammersmith, Londres, 12 de setembre de 1986) és un actor anglès conegut per fer de Theon Greyjoy a la sèrie de l'HBO Game of Thrones.

## Carrera professional

Va actuar a la pel·lícula Elisabet (1998), produïda per la seva pròpia mare. També a Agent Cody Banks 2: Destination London (2004), dirigida pel seu oncle Kevin, i a la pel·lícula Expiació (2007). Ha participat en el drama històric de la BBC One Casualty 1907. Va reemplaçar Daniel Radcliffe en l'obra Equus el 2008. Des del 2010 interpreta el paper d'en Theon Greyjoy a la sèrie Game of Thrones.

## Filmografia
### Cinema

* Elisabet (1998) - fill d'Arundel
* Agent Cody Banks 2: Destination London (2004) - Berkhamp
* Stoned (2005) - Harry
* Sixty Six (2006) - revendedor
* Cherries (2007) - James
* Expiació (2007) - Danny Hardman
* Les germanes Bolena (2008) - missatger reial
* Flashbacks of a Fool (2008) - Kevin Hubble
* Boogie Woogie (2009) - fotògraf
* Freestyle (2010) - Jez
* The Kid (2010) - Dominic
* SoulBoy (2010) - Russ Mountjoy
* Powder (2011)

### Televisió

* The Comic Strip Presents... (un episodi: «The Yob», 1988) - nen
* You Are Here (1998) - fill
* Spaced (un episodi: «Ends» (1999) - patinador
* The Golden Hour (un episodi: #1.4, 2005) - Clive
* Jericho (un episodi: «A Pair of Ragged Claws», 2005) - Albert Hall
* A Taste of My Life (un episodi: «Keith Allen», 2007) - ell mateix
* Joe's Palace (2007) - Jason
* Casualty 1907 (tres episodis: #1.1, #1.2 y #1.3, 2008) - Nobby Clark
* Coming Up (un episodi: «And Kill Them», 2008) - Adams
* Freefall (2009) - Ian
* Moving On (un episodi: «Rules of the Game», 2010) - Dave
* Accused (un episodi: «Helen's Story», 2010) - Michael Lang
* Game of Thrones (2011) - Theon Greyjoy
* SAS: Rogue Heroes (2022) - Jock Lewes
# Altporn

Altporn (també conegut com a alt-porn o alternaporn) és l'abreviatura de porno alternatiu (de l'anglès alternative porn). L'altporn es caracteritza pel fet que els seus protagonistes pertanyen a subcultures, habitualment sent gòtics, emos, punks o ravers, i és produït per petits estudis o directors. Els seus protagonistes solen tenir gran quantitat de tatuatges, piercings. De vegades també es denomina indie porn a l'altporn, paraula que es fa servir per a denominar a tota classe de pornografia independent.
Una de les principals actrius d'aquest gènere es diu Joanna Angel, coneguda pels seus bells tatuatges i per haver protagonitzat pel·lícules com Cum on my tattoo. El món d'altporn té també representació gay.

## Enllaços externs

* Tot sobre l'Altporn (anglès)
# Al-Djar

Al-Jar fou un antic port de la costa d'Aràbia a la mar Roja (avui a Hedjaz, Aràbia Saudita), a uns 20 dies de viatge d'Eilat (Ayla) i a tres d'al-Juhfa. A l'edat mitjana era considerat el port de Medina. Mancava d'aigua que li aportava el uadi Yalyal, que era a una certa distància. El comerç amb Egipte i Abissínia, i altres llocs, era actiu, i amb Abissínia es feia especialment des de l'illa de Qaraf, una illa propera a la costa i enfront del port continental. Tenia diverses fortaleses (kusur), les més antigues de les quals haurien estat construïdes en temps del califa Úmar, quan es va originar la població. Vers el 1800 el port fou substituït pel de Burayka i va desaparèixer de les cròniques. En queden diverses ruïnes.

## Referències

* Encyclopaedia of Islam. Second Edition, Brill Publishers, Leiden, s.v. «(al-)Djār».
# Al-Jarushiya

Al-Jarushiya (àrab: الجاروشية, al-Jārūxiyya) és una vila palestina de la governació de Tulkarem, a Cisjordània, 6 kilòmetres al nord de Tulkarem. Segons l'Oficina Central Palestina d'Estadístiques tenia 1.093 habitants el 2006. En 1997 el 8.4 % de la població d'Al-Jarushiya eren refugiats. Les instal·lacions sanitàries per Al-Jarushiya són designades com a MOH nivell 2.

## Referències

* ↑ Localities in Tulkarm Governorate by Type of Locality and Population Estimates, 2007-2016 Arxivat 2014-01-14 at Archive.is Palestinian Central Bureau of Statistics.
* ↑ Palestinian Population by Locality and Refugee Status Arxivat 2012-02-07 a Wayback Machine. Palestinian Central Bureau of Statistics
* ↑ Health care Facilities Tulkarm Governorate
# Anadoras regani

Anadoras regani és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 11 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Amazones i Oyapock.

## Referències

* 1 2 3 FishBase (anglès)
* ↑ Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Alaattin Baydar

Alaattin Baydar (1901 - 13 de juliol de 1990) fou un futbolista turc de la dècada de 1920.
Fou 16 cops internacional amb la selecció turca, amb la qual participà en els Jocs Olímpics de 1924 i 1928.
Pel que fa a clubs, defensà els colors de Fenerbahçe SK. A Fenerbahçe marcà 362 gols en 324 partits.

## Referències

* ↑ Profile @ TFF.org
* ↑ Alaattin Baydar's profile at European Football
* ↑ «Profile @ fenerbahcecumhuriyeti.org». Arxivat de l'original el 2011-12-21. [Consulta: 16 octubre 2018].
* ↑ «Profile @ fenerbahcedunyasi.com». Arxivat de l'original el 2011-10-10.
* ↑ Profle @ turkcebilgi.com
* ↑ «Profile @ harbiforum.org». Arxivat de l'original el 2012-01-11. [Consulta: 16 octubre 2018].
* ↑ Profile @ turkcebilgi.com
* ↑ Fenerbahçe in Turkish Independence War
* ↑ «Profile @ mujdatyetkiner.com». Arxivat de l'original el 2013-12-19. [Consulta: 16 octubre 2018].
* ↑ «Profile @ enginbaydar.com». Arxivat de l'original el 2011-08-26. [Consulta: 16 octubre 2018].
# Alexandria de Gedròsia

Alexandria de Gedròsia o Alexandria d'Oritània era una de les més de setanta ciutats fundades o rebatejades per Alexandre el Gran.
La ciutat va ser fundada per Alexandre l'any 325 aC, després que el seu exèrcit s'hagués separat de Nearc i de les seves naus prop de la desembocadura de l'Indus. Les fonts diuen que es va construir aquella ciutat a Oritània, molt ben fortificada, i que la va deixar en mans d'Hefestió de Pel·la. Lleonat va construir una altra ciutat a la tardor de l'any 325 aC, prop de Rhambàcia, la ciutat més gran a Oritània. Alexandria es va poblar amb cavallers de l'exèrcit retirats, procedents d'Aracòsia.
Segons el Periple de la Mar Eritrea Alexandre volia que aquella ciutat controlés el comerç de les espècies que venien de l'Índia a través dels passos de Kandahar. Aquesta obra, escrita quatre segles després de l'expedició d'Alexandre, diu que la comarca "produeix molt de blat, vi, arròs i dàtils, però que en tota la costa no hi ha res més que Bdellium".

## Notes

* ↑ El bdellium (bdel·li en català, és una goma resina semblant a la mirra, obtinguda de diferents arbres del gènere Balsamea, segons el termcat.

## Referències

* ↑ Rapson, E. J. (ed.). The Cambridge History of India: vol.1. Cambridge: Cambridge University Press, 1935, p. 380.
* ↑ Flavi Arrià. Anàbasi d'Alexandre el Gran, VI, 21, 3-6
* ↑ Diodor de Sicília. Biblioteca històrica, XVII, 104, 4-8
* ↑ Periple de la Mar Eritrea, capítol 38
# Alberto Fermín Zubiría

Alberto Fermín Zubiría (Montevideo, 9 d'octubre de 1901 - ibídem, 4 d'octubre de 1971) fou un advocat i polític uruguaià, president constitucional del Consell Nacional de Govern durant l'any 1956.

## Biografia

El 1926 es va graduar en Dret a la Universitat de la República. Començant la seva trajectòria política el 1920 i va actuar en l'Assemblea Representativa entre 1923 i 1925.
El 1932 va ingressar la Cambra de Diputats fins a la dissolució de les Cambres, decretat pel cop d'Estat de 1933.
Es va manifestar fervent opositor a Gabriel Terra, defensant militars fidels a les institucions i promovent diversos recursos de Hábeas Corpus. Tal conducta el va portar al desterrament el 1935.
El 1943 va tornar al parlament, però va ser designat Ministre d'Indústria i Treball pel president Tomás Berreta. El 1948 va ocupar el Ministeri de l'Interior fins a 1950, quan va passar al Banc de la República (Brou).
El 1954 va ser elegit per ocupar un lloc en el Consell Nacional de Govern, sent president d'aquest l'any 1956 i desentrampant-se en el Consell fins a 1959.
El 1966 va ser elegit a ocupar un escó a la Cambra de Senadors, càrrec que no va arribar a ocupar en virtut de la seva renúncia.

## Referències

* ↑ «Caps d'Estat de l'Uruguai» (en anglès). rulers.org. [Consulta: 23 octubre 2011].

## Enllaços externs

* Presidència de l'Uruguai Arxivat 2011-02-24 a Wayback Machine. (castellà)
# Alyn Smith

Alyn Smith (Glasgow, 15 de setembre del 1973) és un polític escocès, diputat al Parlament Europeu pel Partit Nacional Escocès (SNP). També és el portaveu del partit en afers agraris i es reconeix obertament homosexual.
Alyn Smith va créixer a Escòcia i a l'Aràbia Saudita. Va tornar a Escòcia el 1986 i més tard va estudiar Dret i Dret Europeu a la Universitat de Leeds amb una estada a la Universitat de Heidelberg dins el programa de beques Erasmus. Més endavant va continuar la seva formació en dret en institucions com l'Escola de Dret de Nottingham, va ensenyar anglès a l'Índia, va treballar a Brussel·les i es va establir com a advocat a Londres.
La seva militància a l'SNP el portà a treballar al Parlament Escocès. Es va presentar a les eleccions el 2001 i el 2003 a la circumscripció d'Edimburg Occidental sense aconseguir l'escó. Va ser escollit parlamentari per primer cop a les eleccions europees del 2004 i va ser reelegit el 2009 i el 2014. Treballa pel desenvolupament agrari i els drets dels animals i és un dels parlamentaris més joves.
Alyn Smith és obertament gai - viu a Edimburg amb el seu nòvio Jonathon.

## Referències

* ↑ «Alyn Smith - SNP2015». Arxivat de l'original el 2018-09-23. [Consulta: 18 març 2017].
* ↑ «MEPs: Alyn Smith: History of parliamentary service». European Parliament. [Consulta: 22 març 2015].
* ↑ «Alyn Smith MEP: About Alyn». Arxivat de l'original el 2014-10-29. [Consulta: 18 març 2017].

## Enllaços externs

* Alyn Smith - Lloc web oficial
* http://www.snp.org/people/alyn-smith Arxivat 2015-01-23 a Wayback Machine.
* http://www.europarl.europa.eu/meps/en/28508/ALYN_SMITH_home.html
* http://www.greens-efa.eu/cms/default/dok/102/102616.smith@en.htm Arxivat 2010-02-13 a Wayback Machine.
# Andantino

Andantino és, en música, una indicació de tempo que habitualment se situa entre l'allegretto (que és més ràpid) i l'andante (que és més lent).
Així i tot, com que és un diminutiu d'andante (que significa 'caminant' en italià) el seu significat no és del tot clar ('poc caminant') per la qual cosa no ha d'estranyar que en alguns contextos s'hagi entès com a més lent que l'andante. És la indicació de tempo que apareix, per exemple al Vals Al bell Danubi Blau, que apareix a la partitura adjunta.
Tercer moviment -'Andantino'- del quintet per a clarinet i cordes de Johannes Brahms (?·pàg.)

## Vegeu també

* Tempo
* Llista de termes musicals en italià
# Andante spianato i gran polonesa brillant (Chopin)

L'Andante spianato i gran polonesa brillant, op. 22 és una obra per a piano i orquestra de Frédéric Chopin; es va publicar a Leipzig el 1836. En principi, Chopin va escriure i va estrenar la Gran polonesa, per a piano i orquestra, com una obra sola. La va compondre durant el període de 1830-1831 i posteriorment, el 1834, va decidir anteposar l'Andante spianato per a piano sol, a manera d'una àmplia introducció.
També va realitzar Chopin una altra versió de la Gran polonesa, per a piano sol, arreglant el discurs musical en els fragments en què intervenia l'orquestra.
L'Andante spianato és una pàgina d'una gran bellesa intimista, mentre que la polonesa és brillant, solemne i una mica pomposa. També hi ha una secció central més interioritzada i, en aquest sentit, d'un perfil romàntic tan propi de la inconfusible personalitat de Chopin. La part orquestral és un mer suport del solista, sobre el qual recau l'absoluta responsabilitat de l'obra.

## Referències

* ↑ AA. VV.. Piano classics. Guía de la audición. Barcelona: Orbis, 1997.
# Antènor (escriptor)

Antènor（en grec antic: Ἀντήνωρ; en llatí: Antenor) fou un escriptor grec d'època incerta que va escriure una història de Creta molt ben considerada entre els mateixos cretencs, tal com expliquen Claudi Elià i Plutarc.

## Referències

* ↑ Antenor a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 183